Ftit ġimgħat ilu Festivals Malta ħabbar li ser ikun qed jorganizza inizjattiva ġdida ġewwa l-Belt Valletta bl-isem ta' LUV – Light Up Valletta. Fl-1 u t-2 t'Ottubru diversi artisti u kantanti ħadu sehem f'kunċerti li ffurmaw parti minn dan l-avveniment grandjuż. Apparti minn hekk il-belt kapitali tagħna ser tkun mixgħula b'diversi installazzjonijiet artistiċi madwar it-toroq tagħha. Huma mingħajr ħlas biex tarahom u tista' żżurhom kull ħin tal-ġurnata. Dal-aħħar fuq il-paġna uffiċjali Festivals Malta ppubblikaw diversi ritratti ta' dawn l-installazzjonijiet li tant joffru esperjenza differenti u joħolqu atmosfera li tikkumplimenta s-sbuħija tal-Belt Valletta. Ħarir - Din l-installazzjoni hi rappreżentazzjoni tat-tmien valuri ta' Festivals Malta li huma Passjoni, Rispett, Eċċellenza, Kollaborazzjoni, Innovazzjoni, Żvilupp tal-Komunità, Diversità, Inklużività u Impenn. Ghosts - Int u dieħel fil-Belt Valletta tista' minnufih tinnota l-wirt artistiku li għandna fil-belt kapitali. Din it-tema turi t-trasformazzjoni li għadda minnha t-Teatru L-Imwaqqa' permezz ta' palk li diversi artisti jagħtu xi prestazzjoni. Curtain Call - Diversi viżwali li juru rikordju ta' bosta produzzjonijiet u avvenimenti. Sens kbir ta' eċċellenza, innovazzjoni u kollaborazzjoni ta' tipi ta' arti differenti. TRIUMPHAL ARC - L-entratura għall-Auberge de Castille ħadet xejra totalment differenti, mgħammra b'arti kkulurita. It-tiżjin u l-installazzjonijiet ta' din il-parti tikkumplimenta l-funtana mixgħula fiċ-ċentru tal-fortifikazzjonijiet. Merħba - Malli tidħol fil-belt kapitali ħa ssib dawn id-dwal ta' kull lewn jilqgħuk għal dak li hemm imħejji għalik aktar 'il ġewwa. Din il-parti hi l-merħba ta' dan l-avveniment organizzat minn Festivals Malta u jagħtik togħma ta' x'sar. Valletta in Technicolour - Splużjoni ta' kuluri li jirrappreżentaw id-diversi xejriet Mediterranji tagħna. Il-Belt li turi d-diversità u l-inklussività. Rakkont tal-karatteristiċi tagħna. Il-Belt Valletta bħala ġawhra fil-qalba tal-Mediterran. Għadek ma żortx din l-isbuħija? Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Ngħajjatlek Imma Ma Tweġibnix" - Kirsten Refalo Tfakkar Il-Memorja Għażiża Ta' Ħuha Li Miet B'Mod Sfortunat Għall-Aħħar "Ħadd u Ħadd Ma Kellimha Mill-Klassi u Vera Bdiet Tibki Għax M'Għandiex Ħbieb" - Omm Iddispjaċuta Dwar Bintha "Se Tħalli T-Tfal Ta' Bejn 5 U 12-Il Sena Jagħmlu PCR Test Biex Jattendu Attività?" Jitlaqha R-Raġel Wara Li Joħroġilha L-Kanċer Għat-Tieni Darba - L-Istorja Ta' Qsim Ta' Qalb Ta' Nightbirde